
I 

KOTI 



ONNEN MURUJA 



Kulkija täällä on lapsonen mainen, 
etsijä elämän arvojen vainen. 
Moni vain löytävi suuria suruja, 
hylkien pieniä onnensa muruja. 

Muistatko useinkaan kotisi oman, 
herttaisen, pienen ja aina niin soman? 
Suojassa pirttisi lämpöisen armaan, 
siellä sun onnesi alku on varmaan. 

Äitisi rakkaus vertaa on vailla. 
Kenpä muu toimisi äitisi lailla! 
Hän sua vaalivi parhaimman antain, 
onnesi etelien kaikkensa kantain. 

Lapsonen pieni on ilomme aina, 
isälle, äidille taivahan laina. 
Kaikkien huolia poistaa se koittaa, 
rintansa riemulla surumme voittaa. 



Sisko ja veikko on ystäväs kallis, 
vaaroihin joutua ei hän sun sallis. 
Ilot ja surut hän kanssasi jakaa. 
Tääkin taas osaltaan onnesi takaa. 

Paljon on muitakin pieniä muruja, 
jotka tuo iloja eikä vain suruja. 
Pilkahdus tuolta ja toinen taas sieltä, 
nostävi inehmon arkista mieltä. 

Kootkaamme muruja elomme aika, 
yhtehen liittää ne onnemme taika. 
Pieneen kun tyydymme, paljonkin saamme, 
rakkaitten kanssa kun onnemme jaamme, 

Väinö Seppä. 



KOTI KALLIS LAPSUUDEN 



Oi, koti kallis lapsuuden, 
sua siunailen mä yhä! 
Jos minne koito kulkenen, 
on muistos kallis, pyhä. 
Niin miellytä ei mikään mua, 
ett muistos voisi unhottua. 

Sun suojas soivat lämpimän 
niin lauhan, ettei missään, 
ja siellä hengen heräävän 
soi kielet helkkehissään 
ja siellä kylmä maailma 
ei särkenyt sen sointuja. 

Ja siellä äiti lapsilleen 
niin haastoi hellin mielin, 
se että syöpyi sydämeen, 
soi nytkin kirkkain kielin. 
Oh äiti, siunauksesi, 
on vielä suoja sieluni. 



Nuo kotikummut, vainiot, 
ne kertoi taaton huolta. 
Jos kuinka vaihtui kohtalot 
hän meidän piti puolta, 
niin uskollisna uurastain 
kun lemmen voiman voipi vain. 

Te siskot, veikot armahat, 
niin taajaan teihin palaa 
mun muisteloni mieluisat; 
ne hohtehensa valaa 
niin lempeän, niin sointuisan 
kuin ruskot suvitaivahan. 

Oi, koti kallis lapsuuden, 
sä elämäni kehto, 
sä suoja heikon pienoisen, 
sä rauhan pyhä lehto, 
sun muistosi mä siunaten 
vien alle haudan multien. 



Eevert Laitinen. 



KODIN ONNI 



Kodin onni riemu ompi, 
ilo puhdas, murheeton. 
Koti, josta onni puuttuu, 
synkkä, kolkko kylmä on. 

Kodin onni pyhyys ompi, 
jalo syönten puhtaus 
sopusointu, yksimieli, 
reipas toivorikkaus. 

Kodin onni, rauha ompi 
hyvä yhteisymmärrys, 
sydänkielten sointuminen, 
suuren toivon täyttymys. 

Kodin onni rakkaus ompi: 
surut, ilot tasataan. 
Koti vailla rakkautta 
syystä syksyyn verrataan, 

N. L . . . nen. 



KOTIIN JÄÄN 



Taas tuttuja polkuja kuljeksin 
kotipeltoni piennarta polen. 
Kuin vieras vieraissa harhailin, 
nyt jälleen itseni olen. 

Vain täällä mun lintuni laulavat 
ja kukkani tekevät terää. 
Vain täällä nuo mennehet unelmat 
taas umpuista uusin herää. 

Vain täällä mun onneni aamun koi 
voi syttyä uuteen paloon. 
Vain täällä mun lapsuususkoni voi 
taas herätä hyvään ja jaloon. 

Siis tänne, tänne mä jälleen jään 
mun saloni lempeään lehtoon. 
Ja sammalmättäälle painan pään 
kun uinahdan elämän ehtoon. 

Onni Salo. 



KOTIPOLULLA 



Kotoinen polku on tuttua tulla 
maailman raitilta salaa. 
Muistot on tarkasti tallella mulla: 
liedessä valkea palaa, 

äitipä ääressä lempeän lieden 
illaksi puuroa keittää, 
kullekin kukkuran kupposen vieden 
helliä katseita heittää. 

Uunilla nuokkuu torkkuva Tuuri, 
valkea pihdissä vaipuu. — 
Teitä, oi teitä, mä aattelin juuri: 
leimahti liekkihin kaipuu, 

Aattelin poiketa polkua pitkin 
taattoni taaria juomaan. — 
Porstuan poskessa nöyränä itkin — 
jäätyvät jälkeni huomaan. 



Paljon on saanehet sammalta työntää 
valkean sieluni haavat, 
paljon on täytynyt lunnaita myöntää — 
Tuhlaajapoikana saavat! 

Tohdinko astua taattoni tupaan 
lempeän äitini ääreen? — 
Äitini haavoja lääkitä lupaan, 
etsiä kätköstä kääreen. 

Emil Holmström. 



METSÄMÖKKI 



On sadunihana onnela 
tuo metsämökki pieni. 

Mä katson kauan ja kaihoisaan, 
sen ohi kun vie tieni. 

Mä katson ovea kutsuvaa 
mi keskell' on harmaan seinän. 

Mä katson kaihoten polkua 
mi viepi keskestä heinän. 

Ja verenpisara kukkiva 
mi kasvaa tuokkosessa, 
se hymyy kainona ikkunaan 
kesäpäivän paahtehessa, 

— kun käyn mä ohi, — jo nyökähtää, 
kuin vanhaa tuttua muistais, — 

nuo vihreät, mehevät lehtiset 
kuin salaisuuksia kuiskais . . . 



Ja mökin mummo se harmaja 
niin herttaisesti hymyy, 
kun sattuu polulla vastahan, 
säde lämmin silmässä lymyy. 
— Oi Luoja! Antaos maallemme 
vain monta mökkiä moista! 
Suo kaiken kaunista kasvattaa! 
Sä itse kaikessa loista! 



V. Kanerva. 



KOTONA 



Ihanaa on istua 
kotilieden luona. 
Vilua ja vierasta 
on kodin ulkopuolia. 

sieir on moni pettymys, 
myrskyt siellä pauhaa; 
sieir on moni pettymys, 
mi rikkoo rinnan rauhaa. 

Armasta on astella 
kotikunnahilla! 
Suloista on soudella 
kotilahdelmilla. 

Aino Haikonen. 



KOTOINEN KANNEL 



Kotikannel on kannel sydämen, 
siks' sillä ma tunteeni soitan. 
Kotikantelon sointuja kuulleissain 
minä kalpean kaihoni voitan, 

Kotikantelon ääni ei hurmata voi, 
sen helke on hento ja tumma, 
sen kuiske on hellä ja lämmin vain, 
niin värjyvä, vieno ja kumma. 

Ei kerro se hurjista riemuista, 
valekiillosta elämän kuoren; 
mielalan hetken se kertoilee 
ja tunteita sydämen nuoren. 

Muut laulavat suuria sointujaan, 
sulo-äänillä riemukkailla; 
minä kotoista kannelta soittelen vain 
ja laulelen varpusen lailla. 



Kotikantelon sointuja kuuntelemaan 
olen oppinut pirtissä illoin. 
Sydän silloin on tunteita tulvillaan, 
Olen nuori ja onnekas silloin. 

Viljo Tuomela. 



II 

ÄITI 



OMA ÄITI ARMAS 



Ken painoi Hellintä rintaa vastaan, 
ken aamutähtenä valvoi lastaan 
ja päivänpaisteena lämmön loi? 
Oma äiti armas! 

Ken kodin valmisti herttaiseksi, 
ken lapsen parhaimmat riemut keksi 
ja herkät kyynelet pyyhki pois? 
Oma äiti armas! 

Kun hohti kullassa kevätkummut, 
ken toukat torjui ja suojas ummut 
ja vaali kukkia nuoruuden? 
Oma äiti armas! 

Kun toivon taivasta pilvet kaartoi, 
kun vaani kiusaus, vaarat saartoi, 
ken kutsui enkelit lapsen luo? 
Oma äiti armas! 



Ken kauan jaksoi, ken kuormat kantoi, 
ken kallehimpansa kaiken antoi, 
ken lempi hetkehen viimeiseen? 
Oma äiti armas! 

Ken vielä hautansa paaden alta 
pois ohjaa lastansa maailmalta 
ja langat kultaiset solmiaa? 
Oma äiti armas! 

Oi häntä siunaa mun sydämeni, 
on muisto ainainen aarteheni 
ja illan tähtenä kutsuu taas 
oma äiti armas. 

Hilja Haahti. 



ÄIDIN ONNI 



Äiti pikku palleroista 
käsillänsä kantaa. 
Lämmin laine läikähtää, 
kun isän syliin antaa. 

Äiti suurta onneansa 
sylissänsä suojaa. 
Elämänsä riemun tähden 
kiittää suurta Luojaa. 

Äiti ensi lapsostansa 
hellämielin hoivaa. 
Vaivat omat unhottuu 
ja jyrkkä tie on loivaa. 

Äiti kultapoikuensa 
askeleita ohjaa. 
Lapsen jalka horjahtaa, 
mutt' äidin jalka pohjaa. 



Äiti oman rakkahansa 
rukouksin peittää: 
omat voimat uupuvat, 
mutt' Herran haltuun heittää. 

— ny — ki. 



KEHDON ÄÄRESSÄ 



Lapseni kehtohan uinahti hiljaa, 
uinahti hymyellen. — 
Katselen lastani, valkoliljaa, 
katselen rukoellen: 

»Kasvata Herra mun poiuttani 
taimeksi taivahan tarhan. 
Varjele omaani, ainuttani, 
varjele poluilta harhan. 

Antaos, Herra, mun lapselleni 
henkesi suuri ja pyhä. 
Salli Sä johtaa muitakin kerran 
ristin juurelle yhä. 

Salli, ett' kasvaa hän voimallasi 
vartijaks puhtahan tulen! 
Suuri on maailma — suurempi Sinä. 
Lapseni huomaasi sulen.» 



Lapseni kehdossa heräsi hiljaa, 
heräsi hymyellen. 
Katselen lastani valkoliljaa 
siunaan tuuditellen. 

Helmi Kiviluoto. 



TUUTULAULU 



Laulan laulun lapscllein 
ehtiessä ehtoon. 
Nuku, nuku pienoisein, 
paina pääsi kehtooni 

Nuku, lapsi nuku jo, 
nuku huolta vailla! 
Piiloon painuu aurinko 
illan ruskon mailla. 

Nuku lapsi, nuku vain! 
Taivaan tähdet valvoo 
kultiansa kuvastain 
tyynen virran kalvoon. 

Äidin toivo, nuku pois, 
silmäs umpeen paina! 
Kunpa Herra olla sois 
iloksi sun aina! 



Isän aarre, nuku näin, 
suloisinta unta! 
Lasten on ja pienimpäin 
taivaan valtakunta. 

Lepää lapsi viaton 
nauti taivaan rauhaa. 
Onnellista olos on, 
viel' ei myrskyt pauhaa. 

Herran silmä vartioi, 
tuuti tuuti lasta! 
Kunhan koittaa aamunkoi, 
nouset nukkumasta. 

R, Calamnius, 



ON ITKENYT ÄITINI 



On itkenyt äitini, huomaan sen, 
ja kalpenen äkkiä kovin. 
Ma tuskasta mykkänä vaikenen, 
kuin kulkisin syyllisin povin. 

Mun mieltäni raastavi nähdessäin: 
on itkenyt äitini armas. 
En jaksa ma kulkea pystyin päin, 
on mieleni murtunut, karmas. 

On itkenyt äitini! Kasvoillaan 
on vieläkin kosteat juovat. 
Syvä, kärsivä ilme on katseessaan: 
hälle lapsensa huolia tuovat. 

Näät puute ja köyhyys on äidilläin 
ja samoin on lapsilla meillä. 
Siks' äitini murheisna äsken näin 
ja silmänsä kyyneleillä. 



On itkenyt äitini. — Tunnossain 
siks' ei ole rauhaa mulla. 
Oi äitini! pienenä turvana vain 
on poikasi vanhin sulia. 

On itkenyt äitini äskettäin 
hänen poskensa kosteena kiiltää. 
En jaksa mä kulkea pystyin päin, 
suru äitini rintaani viiltää . . . 

Viljo Tuomela. 



MUISTATKO? 



Muistatko muinoin, 
äitis' kun tuuti 
kehdossa lapsostansa? 
Lauleli: »Varjellu valkeaisein, 
välttäös maailman ansa!» 

Muistatko, kuinka 
siroitti sieluun 
iäisyyskipinöitä, 
kuljetti kukkakunnahille, 
näytteli Luojan töitä? 

Muistathan vielä 
tietäs' kun kouluun 
astelit ensi kerran? 
Ken sua saatteli maantienmutkaan, 
jätteli huomaan Herran? 

Kenpä se illoin 
ääressä lieden 
haasteli hellää kieltä, 
silloin kun ensi pettymykset 
masensi nuorta mieltä? 

Itkihän silloin 
äitisi armas, 
kun otit matkasauvas, 
tartuit käteensä vapisevaan 
ja kaikkosit luotaan kauas! 

Pyysi hän tueksi 
taipaleen sulle 
Taattoa taivahasta. 
Hartaasti niinkuin äiti vain voi, 
siunaten lempensä lasta. 

Siunaus äidin 
annettu ammoin 
saanut on seurallasi. 
Äitisi vanha vieläkin yhä 
rukoilee puolestasi. 

Lämmittää mieltäsi 
muistot nää pyhät, 
kuljet kun outoihin kyliin. 
Ja tuulet kun tuimasti tuivertaa, 
sinä halajat äitisi syliin. 

Helmi Heljo. 



III 

LAPSET 



LUOJAN KUKKA 



Elli pieni, tummatukka 
kirkassilmä lapsonen, 
herkkä, hento Luojan kukka, 
miten vaarat välttänet? 

Paljon pahaa maailmassa, 
siitä, Elli, tiedä et. 
Miten säilyy Luojan kukka, 
miten vaarat välttänet? 

Elli pieni, tummatukka 
luota aina Jumalaan! 
Hänpä suojaa pientä kukkaa, 
vaaroihin et vaivukaan. 



Hilja Teräs. 



LIISAN LAHJA ÄIDILLE 



Liisa istuu jakkaralla, 
sukkapuikot lentää. 
Työkin joutuu ahkeralla, 
aikakin se entää. 

Liisa äiti-kullallensa 
sukkaparin kutoo. 
Vaan nyt sukkapuikoiltansa 
silmäpari putoo. 

Äiti täst' ei mitään tiedä» 
— Liisa kutoo salaa — . 
Luonaan hän ei ketään siedä, 
ei ees' pikku »Malaa»! 

Nimipäivälah j aksensa 
äiti nämät saapi. 
Silloin varmaan murehensa 
hetkeks unohtaapi. 



Sieni-, marjarahastansa 
Liisa säästi vähän 
sekä päätti käyttää niitä 
tarkoitukseen tähän. 

Siksi Liisa ahkeroiden 
sukkaa kutoo innoin. 
Valmis vasta ompi toinen, 
aikaa on vain illoin. 

»Jospa äitikultaa voisit 
hiukan lämmitellä! 
enpä jalkojansa soisi 
kylmän jäähdytellä.» 

Liisa-tyttö sydämestään 
hartahasti huokaa: 
»Luoja, äitiä raadannasta 
siunaa sekä suojaa!» 

Aili Heino. 



MITÄ KYLVÄÄ - SITÄ NIITTÄÄ 



Eikö totta — usein ovat 
pojat varsin vallattomat: 
juoksentelee kaiket kesät, 
särkee, ryöstää linnunpesät. 

Niinpä kerran taaskin tässä, 
lähellä kun petäjässä, 
pesä oli oravalla, 
petäjäisen oksan alla, 

kiipes sinne Kiven Juho. 
Hälle siitä tuli tuho. 
Oksa aliansa kun katkes, 
housut repeili ja ratkes. 

Vaikka oli luja tikki, 
meni housut aivan rikki. 
Paita pöksyistä vain vilkkaa, 
kovin kolottelee nilkkaa. 



Taas sen opin saamme tässä, 
että aina elämässä, 
mitä kylvää — sitä niittää. 
Tähän tahdon vielä liittää 

Harakkalan herrasväki, 
tään kun pesästänsä näki, 
Juholle ne nauroi siellä, 
niinkuin nauraa nytkin vielä. 

Aina Katila. 



MÄENRINNAN MAR J AMIEHET 



Mäcnrinta mansikoita punaisena paistaa. 
Mäcnrinnan mansikat niin makealta maistaa. 

Mäenrinnan koivupuussa kesän käki kukkuu. 
Mäenrinnan ruohostohon marjamiehet nukkuu. 

Mäenrinnan korennoiset piirihypyn hyppää, 
Mäenrinnan marjamiestä nenänpäästä nyppää. 

Mäenrinnan marjamiehet iloisina havaa, 
kotitupaan tuohisineen rallatellen ravaa. 

S. K. 



KULKI TIETÄ POIKANEN 



Kulki tietä poikanen. 
Talvi lunta heitti, 
valkohuntu hohtava 
takkikulun peitti — 
Kulki vain — kulki vain, 
pyysi leivän palaa — 
Voi kuin pilkka pistävä 
viilsi sydänalaa! 

Väsyi hento jalka jo, 
loppui pienen voima — 
Nyt on rauha raukalla 
eikä sorra soima. — 
Rauhaa vain, rauhaa vain! 
soipi metsän tuulet — 
— Ah, jo pääsen kotihin! 
kuiskaa pienen huulet. 

Pekka Huuskonen. 



TUE, OHJAA ORPOLASTA! 



Tue, ohfaa orpolasta 
korpimatkaan! 
Maailma on niin outo, vento, 
taittua vois taimi hento 
ennen aikojaan. 

Vaara vaanii ihmislasta 
täällä kulkeissaan. 
Moni sortuu myrskysäissä, 
elon laineen lakkapäissä 
pohjaan vajoaa. 

Orpo muistaa isän, äidin, 
kyynel silmään saa. 
Kerro silloin taivahasta, 
johda sinne orpolasta, 
tähtitarhain taa! 



Tue, ohjaa orpolasta 
neuvoin lämmittäin! 
Hyvä siemen eihkä itää, 
rohkeutta ylläpitää, 
auttaa ylöspäin. 

Ilmi S. 



AUNELLE 



Elä itke, Aune, kun äiti on poissa! 
Äiti on tallella taivahan koissa. 
Katsele taivaan pilvien lomaan! 
Sieltä hän katsoo Auneensa omaan. 
Äitisi silmiin katso ja haasta! 
Kyllä hän vastaa tähtien maasta. 

Elä itke, Aune! Valkeat perhot 
kehräsi äidille valkeat verhot. 
Vaikkakin äiti on luotasi poissa, 
liitävi henkensä vieläkin koissa: 
illalla siunaa, valvoo ja lukee, 
aamusta alkaen kättäsi tukee. 

Elä itke, Aune! Pilvien takaa 
äitisi neuvoo, lempeä jakaa, 
työssäsi auttaa, kanssasi kulkee 
tieltäsi vaarojen onkalot sulkee . . . 
Elä itke, Aune! Sulia on kyllä 
äitisi lempeä siunaus yllä. 

Emil Holmström. 



ORPO RAUKKA METSÄMAILLA 



Orpo raukka metsämailla 
kaitsee kylän karjaa. 
Kylä kiittää kirouksin, 
orvon isää parjaa. 

Orpo itkee ikävissään, 
kylän karja ammuu. 
Ennen toki toivo eli, 
nyt jo sekin sammuu. 

Äänetönnä orpo raukka 
paimenessa kulkee. 
Isäntä on armoton ja 
emäntä on julkee. 

Kova kakku kainalossa — 
marjat kontin täyttää: 
täytyy olla ahkera, ei 
surujansa näyttää. 



Orpo raukka metsämailla 
itkee ikävissään. — 
Lohduttoman lohdutusta 
tuskin tuntee missään. 

Orpo raukka metsämailla, 
olet sentään vapaa! 
Jumalassa sydämesi 
vaalijansa tapaa. 

Emil Holm&tröm. 



AAPISKIRJAN KUKKO 



Kuule isä! Parhain lintusista 
oman aapiskirjan kukko on: 
ei se koskaan pakohonkaan juokse, 
ja munimaan on aivan verraton. 

Äskenkin, kun menin kukon luokse, 
kauniin piparkakun siltä sain, 
kun mä oman äidin pyynnön vuoksi 
monta a: ta lehdestäsi hain. 

Toisinaan se antanut on mulle 
yhden rahan, toisinaanpa kaks*. 
Ison omenankin kerran muni, 
kun ma tulin hiukan sairahaks'. 

Kuule isä! Mistä kukko tiesi, 
mitä halusin mä silloinkin? — 
Äitihän on viisas, aina arvaa 
mitä kukko munii milloinkin. 

Helmi Heljo. 



JUHANILLE KOULUN ALKAESSA 



Kouluun pieni Juhani, 
ensi kerran läksi, 
lensi lintu kodistaan, 
siirtyi sinnemmäksi. 

Astui ensi askelen . 
ulos maailmalle, 
jäivät isä, äitikin 
kodin katon alle. 

Aukes ovi opintien 
pikku Juhanille. 
Kunpa käydä osaisit 
sitä pitemmälle! 

Paljon uutta nähdä saat, 
paljon suurta, hyvää, 
monta saat sä koulussa, 
tiedon kultajyvää. 



Nepä suureks' saatuas 
heelmän kalliin kantaa, 
isänmaallesi sä voit, 
lahjan kauniin antaa. 

Isänmaa myös armainen 
oottaa Juhania. 
Älä petä, pienoinen, 
maasi toivehia. 

Muista myöskin Jumalaa, 
Juhani sä pieni, 
silloin kohti onnelaa, 
aina kulkee tiesi. 

/. H. 



NAAPURUSTEN KESKEN 



Harakkapa varpuselle kerran 
viisastellen virkkoi: »Senkö verran 
huolehdit sä puvustasi, veli! 
Olkoon kesä — taikka talvikeli 
aina vaan on pukus yhtä harmaa. 
Liekö puhdaskaan, se onko varmaa? 
Katsos, rnull' on hieno musta lakki, 
musta kaulanauha, hännystakki, 
valkoliivit sievät, muodin mukaan, 
mua hienompi ei liene kukaan ! 
Sellainen on mielipide mulla: 
sinä et voi hienoon seuraan tulla.» 

Varpu pystyssä vain päänsä kantoi, 
virkkoi: »Lahjaksi tään puvun äiti antoi. 
Ruma ehkä on, en kiellä sitä, 
mutta se on puhdas, sekä lämmön pitää. 
Muir ei ole aikaa paljon haastaa, 
kynsin hampain työtä täytyy raastaa 



Jos en seuraan kelpaa, harmaanuttu, 
olen poissa sieltä, selvä juttu!» 
— »Sellaistako virttä varpu lauloi!» 
harakka niin makeasti nauroi. 
Sitten niskaa nakkas, pyrstön suki. 
— Kuin kirjasta sen mietteet varpu luki 

Helmi Heljo 



KUKAT JA PAJU 



Pienet kukat pientarella 
haastaa haihatteli 
pajulle, mi kasvoi siinä: 
— »Kuules, pajuveli, — 

etkös sin oo rumempi ja 
vaivaisempi meitä, 
kuinka et nyt silmiäsi 
keskessämme peitä?» 

Paju virkkoi: »eipä tuosta 
somuudesta liioin, 
se kun usein hyödyn kanssa 
tahtoo olla riiain.» 

Vastas kukat: »Kauneuspa 
kaiken halli tseepi.» 
Siihen paju: »Sitkeyspä 
toden saneleepi.» 



Tuli sade, rakchia 
löi kuin hiekka jyvää. 
Kukat kuoli, paju kesti: 
kumarsi vain syvää. 

Eino Hakala. 



IV 

NUORET 



KORKEALLE 



Ylös korkealle 
kohti taivasta! 
Niin sä elämäsi 
kulku suunnasta. 

Alla ajan vaivan 
katse taivohon! 
Silloin helppo nousta 
korkealle on. 

Ääni työn ja tointen 
soikoon säveltä: 
määränä on meillä 
jalo elämä. 

Kautta elämäsi 
soikoon sävel tuo: 
mukanain saan muita 
valkeuden luo. 



Näin kun täällä täytät 
Luojan tahtoa, 
löydät sydämeesi 
tosi-onnea. 

V. Kanerva. 



VALOA KOHTI 



Ihanteet korkeat, 
päämäärät suuret 
valtaavat innolla 
sydämen juuret. 

Eespäin, eespäin 
valoon ja voittoon, 
ihanan aamun 
kirkkaaseen koittoon! 

Puolehen päästään, 
moni jo vaipuu. 
Unelmat, usko 
ja innostus haipuu. 

Älä väsy! Riennä 
valöhon yöstä! 
Aamu suo palkan 
yhteistyöstä. 



Määrän kun saavutat, 
onnen se luopi. 
Rauhan ja riemun 
se rintahan tuopi. 

Martta Hanski. 



SIVISTYKSEN TIE 



Sa muistat varmaan, kuinka lasna innoin 
mc luimme teistä entisurhojen, 
kuink' uljahina, kohotetuin rinnoin 
he kulki erämaita taistellen. 
Tien heiltä vaikka vuoret jylhät sulki 
ja synkät rotkot loivat varjo jaan, 
niin sittenkin he yhä eespäin kulki 
ja saavuttivat toivojensa maan. 

On ihmiskuntakin kuin urhojoukko, 
mi aina eelleen tietään taivaltaa; 
sen eessä vaaraa täynnä joka loukko 
ja pimeyden vallat ahdistaa. 
Mut kuitenkin on sillä pyhä usko, 
ett' määränpäähän matka joskus vie, 
ett' varjot haihtuu, koittaa aamunrusko 
ja karkastuupi sivistyksen tie. 



Vain yks' on sillä tiellä kaikkein määrä, 
ain' yhä eespäin rientää valohon. 
Pois jäävät riita, vaino, himo väärä, 
ne kaikki ovat saaneet tuomion. 
Käs' käissä siinä ihmiskunta kulkee 
ja ompi voittamaton voimassaan. 
Jos milloin tien sen eessä esteet sulkee, 
ne yhteisvoimin maahan murskataan. 

H. H. H. 



SYNTYMÄPÄIVÄNÄSI 



Tän' iltana kaikuvi miclcssäin 
niin sointuen suloinen ääni, 
kun istun ma autiopirtissäin, 
näin mietteihin painaen pääni. 

Soi rinnassa uutena sävelet 
mitk' kauan jo uupuivat ennen, 
kun astumatta oi' askelet, 
joiss' horjuin ma tullen ja mennen. 

Soi mielessä sävelet lapsuuden 
ja äitini tuutumalaulu, 
kun kertailen kulkuja miehuuden — 
ja tumma on eloni taulu. 

Oon kulkenut portista nuoruuden, 
mieskunto jo kutsuvi työhön, — 
Vuos'sadasta neljännes turhuuteen 
jo hukkunut on kuni yöhön . . . 



Vicl' armahin, jospa sun tapaisin, 
ah lapsuusaikani kallis! 
Niin toisinpa toimia taitaisin, 
en hetkien hukkua sallis! 

Mut aika on mennyt, jäin muistelemaan 
nyt arvellen taannoista taikaa. 
— On eloa eessäkinpäin, huomaan, 
viel työhön ja toimeen on aikaa! 

Siis soikaa, te soitot mun lapsuutein, 
mun uskoni suureksi vielä! 
Käyn työhön toivolla miehuutein — 
Saan kunniavoittoni siellä . . . 

K. K. Jousmäki. 



VENHEESSÄ 



Istun yksin purressani, 
kun jo päivä iltaan saa; 
aallot lauhat venhoani 
kevyesti keinuttaa. 

Katson kauas sinne, missä 
selkä aava siintävi, 
missä aallot kiihdyksissä 
kuohupäinä kiitävi. 

Päästän purren tuulen mukaan 
kuohupäihin ulapan. 
Siell' ei mua näe kukaan, 
paitsi silmä Jumalan. 

Mutta sillä soutaessa 
voimat heikot vahvistuu; 
tuulen kanssa taistellessa 
käsivarret karaistuu. 



Mietin: usein elonmeri 
rajumyrskyin raivoaa; 
Monen siellä turma peri, 
monen pursi uppoaa. 

Enpä pelkää myrskysäitä, 
kun on Luoja purressain. 
Kammoksu en vaahtopäitä, 
— käskyjään ne kuulee ain\ 

Siksi katson tai vahalle, 
Herralleni huokaan näin: 
»Kun Sä elon ulapalle 
viet mun taisteluita päin, 

niin mun itseni suo soutaa, 
elonpurttain kuljettaa; 
myrskysäistä voimaa noutaa, 
rohkeutta kasvattaa. 

Mutta, Herra, tullos haahteen 
kulkuani ohjaamaan! 
Vieos kerran kotilahteen 
ikirauhan satamaan! 

Katri Karmala. 



SYKSYN LAPSONEN 



Mistä syksyn lapsonen 
kevätsoinnut saisi? 
Kuoloon noussut kukkanen 
kuinka kukoistaisi? 

Ei hän tunne kevättä: 
syntynyt on yöhön. 
Kun ei nähnyt päivyttä, 
tyytyi tähtivyöhön. 

Siksi mieli öinen on 
suruinen ja tumma. 
Sielu aivan levoton, 
itku elon summa. 

Martta Kaukomaa. 



ITKI TYTTÖ 



Itki tyttö, poskipäillä 
kyynel kirkas kiilsi. 
Tytön sielun sisimpiä 
talven viimat viilsi. 

Itki tyttö veljeänsä, 
pahennusten lasta. 
Huokaus ei Luojan luokse 
laannut nousemasta. 

Siskon suru, silmäin kaste 
koski kovaa mieltä. 
Katumuksen palon kautta 
palas pahan tieltä. 

Itki tyttö ilostansa, 
leikki lapsen lailla. 
Veli nautti onnestansa 
kotikonnun mailla. 

Juho Kurki. 



VANHAN VARIKSEN VALITUS 



— Vaa-a, vaa-a, vaakkui varis, kuule rakas muori: 
toisenlainen oli aika, kun ma olin nuori. 
Nuoret nykyaikana — en ymmärrä ma, miksi 
itsensä ne luulevat niin perin viisahiksi, 

ettei vanhan varoitus nyt heille mitään maksa, 
vaikka muuten kaikkialla kohonnut on taksa. 
Tarkoitushan aina lienee meidän 
harmaahasten, 
että kaikinpuolin hyvin kävis noiden lasten! 

Vaa-a, vaa-a vaakkui varis, tuonne helmaan salon 
tule, muori, rakennamme sinne toisen talon. 
Salolammen saaressa — niin mehän juuri siellä 
emme sitten enää ole — uuden ajan tiellä. 

— Jaa, jaa, muori vastas — pois he sitten lensi 
mutta vaakkui varis vanhus lähtiessä ensin: 

— Nuorten pitäis vanhemmille aina arvo antaa 
eikä, jos he neuvoo heitä, siitä kaunaa kantaa. 



Sinäkin jos viisahaksi itseäsi luulet, 
tässä vanhan variksen sa hyvän neuvon kuulet. 
Otapas se opiksesi — luulen melkein, jotta 
valittelu vanhuksen saattaa olla totta. 



Aina Katila. 



NIINKUIN MÄNTY 



Niinkuin mänty onkalossa 
jylhän vuoren kupeella, 
katvistuen, kilpistyen 
elääkseen saa taistella, — 

niin on elämäni mulla 
taistelua aina vaan, 
ettei pahan hirmuvoimat 
saisi alleen sortumaan. 

Niinkuin mänty onkalossa 
jylhän vuoren kaltoilla 
sieti' on taistopaikallansa 
lähimpänä taivasta, — 

niin mä elon myrskysäissä 
aina löydän lohdun sen: 
taiston tie vie taivon maille, 
kunnahille korkeuden. 

V Kanerva. 



PYHÄAAMUNA 



Hiljaa, ompi pyhäaamu, 
kirkon kellot soi. 
Miks' niin surunvoittoisesti 
kellot kuminoi? 

Hiljaa kulkee surusaatto 
luokse kirkkomaan. 
Hiljaa valkoarkku sinne 
hautaan mullataan . . . 

Laulaa lintu haudan puussa: 
miksi, miksi niin 
peitettihin nuori sydän, 
multaan mullattiin? 

Hymyy kukka haudan luona: 
kerran, kerran niin 
nousee nuori nukkuja 
ja kohoo taivaisiin. 

Anni Kuparinen. 



MULTA 



Pyhä on pellon multa, 
kallis on viljakulta, 
tulos suuresta työstä, 
raivattu korpien yöstä. 

Multa, ah, siunattu multa. 
Paljon me saimmekin suita, 
viimein poveas vasten 
uinua suot elonlasten. — 

P. J. Huuskonen. 



UNTA JA TOTTA 



Olin kukkanurmikolla 
ihmeen ihanalla, jolla 
öisin tahtonut ain olla. 
Tuli halla: satoi lunta . . . 
Hukkuu kukkavaltakunta. 
— Onneksi tää Oli unta. 

Oli sydämessä varhain 
kukkatarha mitä parhain. 
Vihollinen kukkatarhain 
»lumella» sen peitti, jotta 
se sais' kuolla ravinnotta. 
Surukseni tää on totta. 



Urho Jokela. 



LINNULLE KASKIPUUSSA 



Laula, laula lintunen, 
soita riemuvirttä, 
sulattele laulullas 
multa rinnan kirttä. 
Soinnuttele sointu j as, 
riemuellos rinta, 
helkyntäsi hopeinen 
on kuulla armahinta. 

Laula vielä lintunen, 
anna koidon kuulla, 
kuink' on sointu suloinen 
sulia riemusuulla. — 
Huolet mielen harmentaa, 
katse maahan vaipuu. 
Laulu sielun nostattaa, 
Isän tahtoon taipuu. 

V. Kanerva. 



SULLE, JOLLA ON SUURI SURU 



Käki kesän kukkuu, 
myrskytuulet nukkuu. 
Onnentäys on ibmisrinta 
kirkas niin on järven pinta, 
tyynenä se päilyy. — 
Semmoisnako säilyy? 

Niin sen moni luuli — . 
Mutta tuli tuuli, 
väreen piirsi veden pintaan, 
tuli tuska ihmisrintaan. 
Tuskaa sekä työtä, 
pimeätä yötä. 

Pienet ovat onnen murut, 
usein suuren suuret surut — . 
Paistaa parhain päivä juuri 
sulle, joi!' on suru suuri. 

Aino Katila. 

Kuin silmäterä 



on monelle vanhemmalle hänen lapsensa. 

